Държавен вестник, бр. 46, 2019 г., стр. 19

БРОЙ  46	
Д Ъ Р Ж А В Е Н  В Е С Т Н И К 	
СТР.  19  
5. трябва да се направи допълнителен 
преглед, било той общ или частичен според 
обстоятелствата, когато е необходимо след 
преглед, предписан в точка 1.5.3.3, или когато 
са направени важни ремонти или обновявания 
по кораба; този преглед трябва да гарантира, 
че са извършени ефективно необходимите 
ремонти или обновявания, че материалът и 
изработката на такива ремонти или обно­
вявания са задоволителни; и че корабът е в 
състояние да плава без опасност за кораба 
или хората на борда или без да представлява 
неразумна заплаха за морската среда.
1.5.3 Поддържане на състоянието след 
преглед
1.5.3.1 Състоянието на кораба и неговото 
оборудване трябва да се поддържат, за да 
съответстват на разпоредбите на Кодекса и 
да гарантират, че корабът ще бъде годен да 
плава без опасност за кораба или лицата на 
борда или без това да представлява неразумна 
заплаха за увреждане на морската среда.
1.5.3.2 След приключване на всеки преглед 
на кораба по параграф 1.5.2 не трябва да се 
правят промени в структурата, оборудването, 
инсталациите, разположенията и материала, 
обхванати от прегледа, без разрешение от Ад­
министрацията, освен при директна подмяна.
1.5.3.3 При настъпване на произшествие на 
кораб или откриване на дефект, които засягат 
безопасността на кораба, ефективността или 
целостта на неговите спасителни средства 
или друго оборудване, обхванати от Коде­
кса, капитанът или собственикът на кораба 
трябва при първа възможност да докладва 
на Администрацията, назначения инспектор 
или признатата организация, отговорна за 
издаването на Свидетелството, която трябва 
да започне разследване, за да се определи 
дали е необходим преглед на кораба, както 
се изисква съгласно 1.5.2.1.5. Ако корабът се 
намира в пристанище на друго договарящо 
се правителство, капитанът или собственикът 
трябва да докладват незабавно на съответни­
те органи на държавата на пристанището и 
определеният инспектор или призната орга­
низация трябва да се уверят, че такъв доклад 
е бил направен.
1.5.4 Издаване или заверка на Междуна­
родно свидетелство за годност
1.5.4.1 Свидетелство, наречено Mеждуна­
родно свидетелство за годност за превоз на 
опасни химикали в наливно състояние, трябва 
да бъде издадено след първоначален преглед 
или преглед за подновяване на танкер хими­
каловоз, участващ в международни плавания 
(рейсове), който отговаря на съответните 
разпоредби на Кодекса.
1.5.4.2 Международното свидетелство за 
годност за превоз на опасни химикали в на­
ливно състояние трябва да бъде изготвено във 
формата, съответстваща на образеца, даден в 
Приложението. Ако използваният език не е 
нито английски, нито френски, текстът трябва 
да включва превод на един от тези езици.
1.5.4.3 Свидетелството, издадено съгласно 
разпоредбите на този раздел, трябва да бъде 
налично на борда на кораба за проверка по 
всяко време.
1.5.4.4 Независимо от други разпоредби на 
измененията на този Кодекс, приети от Коми­
тета по опазване на морската среда (МEPC) с 
Резолюция MEPC.40(29) и Комитета по морска 
безопасност (MSC) с Резолюция МSC.16(58), 
Свидетелството за годност за превоз на опас­
ни химикали в наливно състояние, което е 
актуално, когато тези изменения влязат в 
сила, трябва да остане в сила до изтичането 
му съгласно условията на този Кодекс преди 
влизането в сила на измененията.
1.5.5 Издаване или заверка на Mежду­
народно свидетелство за годност от друго 
Правителство
1.5.5.1 Правителство, което едновременно е 
договарящо се правителство по Конвенцията 
SOLAS от 1974 г. и страна по MARPOL 73/78, 
може по молба на друго такова правителство 
да направи проверка на кораб, който има 
право да плава под знамето на другата дър­
жава, и ако се е уверило, че разпоредбите на 
Кодекса са спазени, да издаде или да разреши 
издаването на Международно свидетелство 
за годност за превоз на опасни химикали в 
наливно състояние и когато е уместно, да за­
вери или разреши заверката на Свидетелство 
на борда на кораба в съответствие с Кодекса. 
Всяко Свидетелство, издадено по този начин, 
трябва да съдържа изявление, че е издадено 
по искане на Правителството на държавата, 
под чието знаме корабът има право да плава.
1.5.6 Срок и валидност на Международното 
свидетелство за годност
1.5.6.1 Международното свидетелство за 
годност за превоз на опасни химикали в на­
ливно състояние трябва да бъде издадено за 
срок, посочен от Администрацията, който не 
трябва да надвишава 5 години.
1.5.6.2.1 Независимо от разпоредбите на 
параграф 1.5.6.1, когато прегледът за подно­
вяване е завършен в рамките на 3 месеца 
преди датата на изтичане на съществуващото 
Свидетелство, новото Свидетелство трябва да 
е валидно от датата на завършване на прегледа 
за подновяване до дата не повече от 5 години 
от датата на изтичане на съществуващото 
Свидетелство.
1.5.6.2.2 Когато прегледът за подновяване е 
завършен след датата на изтичане на същест­
вуващото Свидетелство, новото Свидетелство 
трябва да е валидно от датата на завършване 
на прегледа за подновяване до дата не повече 
от 5 години от датата на изтичане на същест­
вуващото Свидетелство.